TikTok Star के साथ मिलकर बैंक लूटना चाहती है ये बॉलीवुड एक्ट्रेस, वीडियो हुआ वायरल  
प्रियंका चोपड़ा ने TikTok स्टार के साथ की बैंक लूटने की प्लानिंग
सोशल मीडिया पर जमकर वायरल हो रहा है वीडियो
TikTok स्टार ने अपने इंस्टाग्राम से वीडियो किया पोस्ट
बॉलीवुड एक्ट्रेस प्रियंका चोपड़ा (Priyanka Chopra) और फरहान अख्तर (Farhan Akhtar) की अपकमिंग फिल्म 'द स्काइ इज पिंक (The Sky Is Pink)' जल्द ही रिलीज होने वाली है. प्रियंका चोपड़ा इन दिनों फिल्म के प्रमोशन में लगी हैं. प्रियंका चोपड़ा का  टिकटॉक (TikTok) स्टार  मिस्टर मानव के साथ एक वीडियो वायरल हो रहा है. इस वीडियो में प्रियंका टिकटॉक स्टार (Tiktok Star)  मानव (Mr Manav) के साथ मिलकर बैंक लुटने की प्लानिंग कर रही हैं. इंटरनेट पर तेजी से वायरल हो रहे इस वीडियो को मिस्टर मानव ने अपने इंस्टाग्राम एकाउंट पर शेयर किया है. इन दोनों के वीडियो पर फैन्स भी खूब कमेंट कर रहे हैं. 
My smile says it all priyankachopra . . #TheSkyIsPink #PriyankaChopra #Bollywood #BollywoodMovie #Lovestory #11thOctober
A post shared by  Manav Chhabra (@mr.mnv) on Sep 30, 2019 at 10:32pm PDT
सोशल मीडिया पर वायरल हो रहे इस वीडियो में जहां TikTok Star मिस्टर मानव, फरहान अख्तर के डॉयलाग बोल रहे हैं, वहीं फिल्म में अपनी बेटी की तबियत के लिए परेशान अदिति (Priyanka Chopra) अचानक से बैंक लूटने की बात कर बैठती है. जिस पर मिस्टर मानव बिल्कुल हैरान रह जाते हैं.
बता दें कि प्रियंका चोपड़ा, फरहान अख्तर (Farhan Akhtar), जायरा वसीम (Zaira Wasim) और रोहित सराफ की 'द स्काइ इज पिंक' 11 अक्टूबर को रिलीज होगी. ये फिल्म एक सच्ची कहानी पर आधारित है. इस फिल्म का प्रोमो तो फैन्स को काफी पसंद आया था, लेकिन अब फैन्स फिल्म के रिलीज होने का इंतजार कर रहे हैं.